Byen, som ligger ca. 10 km vest for Aschersleben, fik navn efter Burg Falkenstein. Den ligger ved den nordøstlige rand af bjergområdet Harzen og strækker sig fra den snævre dal med floden Selke, over de øvre dale til nogle bifloder til Eine (Leine, Schwennecke), til det fladere, nordlige  Harzvorland. Falkenstein ligger på Straße der Romanik. Indtil 30. juni 2007 var Falkenstein en del af den nedlagte Landkreis Aschersleben-Staßfurt.